Svjatoj Nos

Svjatoj Nos (russisk: Святой Нос) er et langt nes på Kolahalvøya i Russland, ca. 300 km øst for Murmansk. Det er 15 km langt og rundt 3 km bredt, og stikker nordvestover fra kysten ut mot Barentshavet. Mellom Svjatoj Nos og Kapp Kanin går grensen mellom Barentshavet og Kvitsjøen. Neset markerer også den østlige grensen for Murmankysten. Navnet Svjatoj Nos betyr «det hellige nes».

Svjatoj Nos er sannsynligvis identisk med det norrøne Vegestav (eller Ægistafr), som på den tid ble regnet som Norges grense mot øst. I Historia Norvegiæ er Vegistafr grensemerket mellom Hålogaland og Bjarmeland.

Murmansk oblast
Grensemerker